Yiwen n wass deg ussan n rebbi tameṭṭut tewweḍ leԑfu n rebbi temmut teǧǧa-d arraw-nniines, iruḥ urgaz-nni iɛawed zwaǧ. Imi i d-tewweḍ tmeṭṭut-nni tenna-as: «Nekk arraw-agi-inek ur ten-uḥwaǧeɣ ara», yenna-as: «Acu ara sen-xedmeɣ ad kem-id-yehdu rebbi?», tenna-as: «Nekk nniɣ-ak-id arraw-agi-inek ur ten-uḥwaǧeɣ ara ḍebber-asen amek ara sent-xedmeḍ», nettat terfed tesԑa-d taqcict, truḥ tessufuɣ-iten ad asen-tefk tafunast-nni ad asen-tini ruḥet ad teksem, yelli-s-nni ad as-tefk aɣrum n smid irbiben-is ad asen-tefk aɣrum n ugercay, mi wḍen ɣer din ad ṭḍen tafunast-nni ad knun ad swen ayefki s weɣrum-nni imi ulamek ara teččen.